Úradný vestník L 247 , 23/08/1989 S. 0022 - 0030

Fínske špeciálne vydanie: Kapitola 3 Zväzok 30 S. 0096

Švédske špeciálne vydanie: Kapitola 3 Zväzok 30 S. 0096



Rozhodnutie Komisie z 18. júla 1989 ustanovujúce osvedčenia pre čistokrvné plemenné ošípané, ich spermu, vaječné bunky a embryá (89/503/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 88/661/EHS z 19. decembra 1988 o zootechnických normách uplatniteľných na plemenné ošípané [1] a najmä na jej články 5 a 6 (1), piatu zarážku, keďže je potrebné stanoviť dátum, ktorý sa musí uviesť na osvedčení; keďže z praktických dôvodov je potrebné ustanoviť vzor osvedčenia a podmienky, podľa ktorých sa môžu zapisovať údaje do dokladu sprevádzajúceho čistokrvné plemenné ošípané, ich spermu, vaječné bunky a embryá; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 1. V osvedčení pre čistokrvné plemenné ošípané sa musia uviesť nasledovné údaje: - orgán, ktorý doklad vydáva, - názov plemennej knihy, - číslo zápisu v plemennej knihe, - dátum vydania, - spôsob identifikácie, - identifikácia, - dátum narodenia, - plemeno, - pohlavie, - meno a adresa chovateľa, - meno a adresa majiteľa, - rodokmeň: otec | otec otca | matka otca | č. v plemennej knihe | č. v plemennej knihe | č. v plemennej knihe | matka | otec matky | matka matky | č. v plemennej knihe | č. v plemennej knihe | č. v plemennej knihe | 2. V osvedčení sa musia uviesť výsledky kontroly úžitkovosti a aktualizované výsledky s originálom stanovenia genetickej hodnoty samotného zvieraťa a jeho rodičov a starých rodičov. Článok 2 Údaje ustanovené v článku 1 sa môžu uvádzať: 1. vo forme osvedčenia, ktoré sa zhoduje so vzorom v prílohe I; 2. v dokladoch sprevádzajúcich čistokrvnú plemennú ošípanú. V takom prípade kompetentné orgány musia potvrdiť, že údaje ustanovené v článku 1 sú uvedené v týchto dokladoch, a to nasledovnou formuláciou: "Podpísaný týmto potvrdzuje, že tieto doklady obsahujú údaje uvedené v článku 1 rozhodnutia Komisie 89/503/EHS." Článok 3 V osvedčení pre spermu čistokrvných plemenných ošípaných sa musia uviesť nasledovné údaje: - všetky údaje vymenované v článku 1 týkajúce sa kanca, od ktorého sperma pochádza, - informácie umožňujúce identifikáciu spermy, dátum jej odberu a názvy a adresy stredísk na odber spermy a príjemcu. Článok 4 Údaje ustanovené v článku 3 sa môžu uvádzať: 1. vo forme osvedčenia, ktoré sa zhoduje so vzorom v prílohe II; 2. v dokladoch sprevádzajúcich spermu čistokrvnej plemennej ošípanej. V takom prípade kompetentné orgány musia potvrdiť, že údaje ustanovené v článku 3 sú uvedené v týchto dokladoch, a to nasledovnou formuláciou: "Podpísaný týmto potvrdzuje, že tieto doklady obsahujú údaje uvedené v článku 3 rozhodnutia Komisie 89/503/EHS." Článok 5 V osvedčení pre vaječné bunky čistokrvných plemenných ošípaných sa musia uviesť nasledovné údaje: - všetky údaje vymenované v článku 1 týkajúce sa prasnice, ktorá poskytuje vaječné bunky, - informácie umožňujúce identifikáciu vaječnej bunky, dátum jej odberu a názvy a adresy stredísk na odber vaječných buniek a príjemcu. Ak je v jednej dávke viac ako jedna vaječná bunka, musí sa to jasne uviesť a okrem toho všetky vaječné bunky musia mať ten istý pôvod. Článok 6 Údaje ustanovené v článku 5 sa môžu uvádzať: 1. vo forme osvedčenia, ktoré sa zhoduje so vzorom v prílohe III; 2. v dokladoch sprevádzajúcich vaječné bunky čistokrvnej plemennej ošípanej. V takom prípade kompetentné orgány musia potvrdiť, že údaje ustanovené v článku 5 sú uvedené v týchto dokladoch, a to nasledovnou formuláciou: "Podpísaný týmto potvrdzuje, že tieto doklady obsahujú údaje uvedené v článku 5 rozhodnutia Komisie 89/503/EHS." Článok 7 V osvedčení pre embryá čistokrvných plemenných ošípaných sa musia uviesť nasledovné údaje: - všetky údaje vymenované v článku 1 týkajúce sa prasnice a kanca, - informácie umožňujúce identifikáciu embryí, dátum inseminácie alebo oplodnenia, dátum odberu a názvy a adresy stredísk na odber embryí a príjemcu. Ak je v jednej dávke viac ako jedno embryo, musí sa to jasne uviesť a okrem toho všetky embryá musia mať ten istý pôvod. Článok 8 Údaje ustanovené v článku 7 sa môžu uvádzať: 1. vo forme osvedčenia, ktoré sa zhoduje so vzorom v prílohe IV; 2. v dokladoch sprevádzajúcich embryá čistokrvnej plemennej ošípanej. V takom prípade kompetentné orgány musia potvrdiť, že údaje ustanovené v článku 7 sú uvedené v týchto dokladoch, a to nasledovnou formuláciou: "Podpísaný týmto potvrdzuje, že tieto doklady obsahujú údaje uvedené v článku 7 rozhodnutia Komisie 89/503/EHS." Článok 9 Toto rozhodnutie je adresované členským štátom. V Bruseli 18. júla 1989 Za Komisiu Ray Mac Sharry člen Komisie [1] Ú. v. ES L 382, 31.12.1988, s. 36. -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ -------------------------------------------------- PRÍLOHA III +++++ TIFF +++++ +++++ TIFF +++++ -------------------------------------------------- PRÍLOHA IV +++++ TIFF +++++ +++++ TIFF +++++ --------------------------------------------------